Video: 74 dood, honderde beseer in Egipte na sokkerwedstrydDie foto is deur die gebruiker @msnbcphotosPXLS op Twitter gelaai. FIFA beskryf die voorval “as ŉ swart dag vir sokker” en een van die dodelikste voorvalle in sport se geskiedenis. Volgens ooggetuies het ‘n stormloop gebeur nadat ondersteuners van die tuisspan, Al-Masry, op die veld gestorm het ná ‘n oorwinning van 3-1 oor Egipte se beste span, Al-Ahly. Volgens berigte is minstens 47 mense intussen in verband met die voorval in hegtenis geneem. Berigte van geweerskote is ook ontvang op die hoofpad tussen Kaïro en Port Said. Weermagtroepe is in die gebied ontplooi om die situasie te monitor. In September is minstens 80 mense beseer toe ondersteuners met die polisie slaags geraak het tydens ŉ sokkerwedstryd.